GEOPONOS NET: Μαρτίου 2010
ΘΕΜΑ: ΟΣΔΕ
Η ΠΟΣΓ έχει από χρόνια καταγγείλει την μεθοδευμένη πρακτική πολλών κυβερνήσεων, που με την πλήρη ανοχή όλων των κομμάτων ανέθεταν την διαδικασία υποβολής δηλώσεων ΟΣΔΕ στις ΕΜ μέσω ΠΑΣΕΓΕΣ, δημιουργώντας σε κάθε περιοχή ένα μονοπώλιο.
Στις 18 Νοεμβρίου 2009, το Προεδρείο της ΠΟΣΓ παρουσίασε στην νέα τότε ηγεσία του ΥΠΛΑΤ κ. Κ. Μπατζελή και κ Μ. Καρχιμάκη, την πρότασή μας η οποία κατατέθηκε και γραπτά. Η ΠΟΣΓ πρότεινε την ακύρωση του πολυδιαφημιζόμενου διεθνούς διαγωνισμού για το ΟΣΔΕ και αντ’ αυτού την πιστοποίηση γραφείων σε κάθε νομό, βάσει συγκεκριμένων προδιαγραφών. Όσα γραφεία ανά νομό πληρούσαν τις προδιαγραφές θα έπαιρναν την πιστοποίηση. Τα γραφεία αυτά, στα οποία θα μπορούσαν να περιλαμβάνονται και Α.Σ.Ο. εφόσον πληρούσαν τις προδιαγραφές, θα λειτουργούσουν με όρους υγιούς και εποπτευόμενου ανταγωνισμού νια την ωφέλεια των αγροτών και την ορθή εφαρμογή της ΚΑΠ. Από τα κύρια επιχειρήματά μας ήταν ότι, η με οποιονδήποτε τρόπο ανάθεση-χρέωση όλων των αγροτών ενός νομού ή και όλης της χώρας σε έναν φορέα, αποτελεί απαράδεκτη συνθήκη λειτουργίας Κράτους αλλά και αγοράς
Η συγκεκριμένη πρόταση ήταν το πρώτο Θέμα του υπομνήματος προς την πολιτική ηγεσία του ΥΠΛΑΤ και εκτός από τον δικτυακό τόπο της Ομοσπονδίας, αναρτήθηκε και στον αντίστοιχο του ΓΕΩΤΕΕ.
Η πολιτική ηγεσία του ΥΠΑΑΤ δεν πείσθηκε και η Υπουργός μας ενημέρωσε με την λήξη της παρουσίασής μας, ότι η απόφαση τους ήταν να πραγματοποιηθεί διεθνής διαγωνισμός για το ΟΣΔΕ.
Έκτοτε έχουμε την απόσυρση της ΠΑΣΕΓΕΣ λόγω ευθιξίας κατά δήλωση της από τη διαδικασία, αλλά και την de facto κατάργηση του διεθνούς διαγωνισμού, λόγω παρέλευσης των προθεσμιών. Προφανώς οι πραγματικοί λόγοι χρήζουν περαιτέρω διερεύνησης και για τα δύο.
Σε άμεση συνέπεια των παραπάνω, τα ΥΠΛΑΤ άρχισε να προσανατολίζεται σε πιστοποιήσεις γραφείων σε κάθε Νομό μόνα για φέτος. Φυσικά δεν πρόκειται για υιοθέτηση της πρότασης της ΠΟΣΓ, αλλά πάλι για πιστοποίηση το πολύ ενός γραφείου ανά Νομό. Στην περίπτωση υλοποίησης αυτού, Θα έχουμε παραχώρηση-δωρεά των υποθέσεων όλων των αγροτών ενός ή και περισσότερων νομών σε έναν φορέα, όποιος και αν είναι αυτός.
Το πιο ενδιαφέρον σημείο όμως είναι η αιφνίδια εμπλοκή διαφόρων γραφείων συμβούλων που δεν είχαν μέχρι σήμερα καμία σχέση με τον αγροτικό χώρο και τη Γεωπονία. Οι συγκεκριμένοι αντιλαμβανόμενοι την εμμονη του ΥΠΑΑΤ σε αποκλειστικές αναθεσεις επί ολόκληρων νομών ή και της χώρας καί οσμιζόμενοι μέσα στην άγνοιά τους καλό και εύκολο κερδος, προσπαθούν να αναλάβουν μέρος ή όλο το έργο. Στην προσπάθεια αυτή επιθυμούν να πείσουν ότι σι όποιες μέχρι τώρα ασχολίες τους με διάφορα θέματα, αποτελούν συναφείς δραστηριότητες με εκείνες του ΟΣΔΕ. Τα ίδια πρόσωπα τέλος, στην προσπάθειά για επίτευξη των επιδιώξεών τους για αύξηση του κύκλου εργασιών τους, «προσεταιρίζονται» διάφορους συναδέλφους-γεωπόνους που ηγούνται φορέων, χρησιμοποιώντας τους ως οχήματα.
Είναι προφανές, ότι το ΟΣΔΕ λόγω της Εθνικής σπουδαιότητας του, πρέπει να αντιμετωπίζεται με σοβαρότητα και υπευθυνότητα και όχι ως ευκαιρία οικονομικής αρπαχτής, διαφόρων αδαών και άσχετων με τον αγροτικό και το γεωπονικό χώρο.
Με το συγκεκριμένο δελτίο η ΠΟΣΓ επιθυμεί να ενημερώσει, όλους για τα διαλαμβανόμενα σχετικά με το ΟΣΔΕ, προσπαθώντας επίσης να αφυπνίσει ορισμένους συναδέλψους που έχουν καλές προθέσεις τις οποίες άλλοι εκμεταλλεύονται, αλλά και να προειδοποιήσει κάποιους άλλους εκτός γεωπονικού και αγροτικού χώρου, ότι τα κίνητρα και οι μεθοδεύσεις τους είναι πολύ εμ4ανή.
Η ΠΟΣΓ τέλος επιμένει στην πρόταση της για πιστοποίηση φορέων-δομών με ανοικτές διαδικασίες και σεβασμό στην διαφάνεια, και στην συνέχεια διεκπεραίωση του έργου από τις πιστοποιημένες δομές για την ταχύτερη, οικονομικότερη και πλέον αξιόπιστη λύση.
Ετικέτες ΟΣΔΕ, ΠΟΣΓ
Σε μεταβατικό στάδιο οι αιτήσεις για το ΟΣΔΕ. Θα υποβάλλονται για το 2010 στα γραφεία του ΟΠΕΚΕΠΕ, ΠΕΓΔΥ πρόσεξε μην κουραστεί και ασχοληθείς
Ως γνωστόν η ΠΑΣΕΓΕΣ που είχε αναλάβει να διεκπεραιώσει το πολύπαθο Σύστημα Αναγνώρισης Αγροτεμαχίων ή αλλιώς ψηφιοποίηση ή πιο γνωστό ως ΟΣΔΕ, αρνήθηκε να συνεχίσει τη «συνεργασία» της με τον ΟΠΕΚΕΠΕ. Και επειδή, χρονικά ο διεθνής διαγωνισμός για την ανάληψη του ΟΣΔΕ δεν προλαβαίνει για τις αιτήσεις του 2010 να προκηρυχθεί και να βρεθεί ο ανάδοχος, ο ΟΠΕΚΕΠΕ αποφάσισε σε πρώτη φάση να «δεχθεί» τις αιτήσεις αλλά - προσοχή - μόνον για όσους δεν έχουν καμία μεταβολή όσον αφορά τη φυτική παραγωγή.
Η δεύτερη φάση θα ακολουθήσει για όσους έχουν μεταβολές και τροποποιήσεις, όπως για παράδειγμα αν συμμετέχουν σε προγράμματα αγροπεριβαλλοντικών ενισχύσεων ή αν έχουν υποβάλει εκπρόθεσμη αίτηση ΑΕΕ 2009 ή αν έχει πραγματοποιηθεί επιτόπιος έλεγχος στην εκμετάλλευση διότι υπάρχει περίπτωση να υπάρξει τροποποίηση ή αν επιθυμεί κάποιος να τροποποιήσει το ιδιοκτησιακό καθεστώς ή αν επιθυμεί να αλλάξει καλλιέργεια σε αγροτεμάχιο ή αν προτίθεται να δηλώσει ζωικό κεφάλαιο και διάφορα άλλα.
Να υπενθυμίσουμε ότι η ενεργοποίηση των δικαιωμάτων είχε φέρει σφοδρή αντιπαράθεση μεταξύ ΠΑΣΕΓΕΣ και ΠΟΣΕΓ, με την ΠΑΣΕΓΕΣ να υποστηρίζει στην ομόφωνη απόφαση της πρόσφατης συνεδρίασης του Διοικητικού Συμβουλίου της ότι δεν πρόκειται να εμπλακεί εκ νέου στην ενεργοποίηση των δικαιωμάτων των παραγωγών, ενώ από την πλευρά της η ΠΟΣΕΓ να υποστηρίζει ότι από τα μέχρι σήμερα αποτελέσματα και με βάση ολόκληρο το ιστορικό η ΠΑΣΕΓΕΣ αδυνατούσε και αδυνατεί να υλοποιήσει το έργο του ΟΣΔΕ.
Αναρτήθηκε από admin στις 3:04 μ.μ. 1 σχόλιο:
Αναρτήθηκε από admin στις 10:55 μ.μ. 2 σχόλια: